SK Úradný vestník Európskej únie L 177/40

Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 6 – Jednotné ustanovenia pre typové schvaľovanie smerových svietidiel motorových vozidiel a ich prípojných vozidiel

Obsahuje celý platný text vrátane:

doplnku 18 k sérii zmien 01 – dátum nadobudnutia platnosti: 24. októbra 2009,

korigenda 1 k doplnku 18 – dátum nadobudnutia platnosti: 11. november 2009,

doplnku 19 k sérii zmien 01 – dátum nadobudnutia platnosti:19. august 2010.

OBSAH

PREDPIS

0. Rozsah pôsobnosti

1. Definície

2. Žiadosť o typové schválenie

3. Označenia

4. Typové schválenie

5. Všeobecné špecifikácie

6. Intenzita vyžarovaného svetla

7. Skúšobný postup

8. Farba vyžarovaného svetla

9. Zmeny typu smerového svietidla motorových vozidiel a ich prípojných vozidiel a rozšírenie typového schválenia

10. Zhoda výroby

11. Sankcie v prípade nezhody výroby

12. Definitívne zastavenie výroby

13. Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov

14. Prechodné ustanovenia

PRÍLOHY

Príloha 1. Kategórie smerových svietidiel: Minimálne uhly priestorového rozloženia svetla kategórií smerových svietidiel

Príloha 2. Oznámenie o typovom schválení alebo jeho rozšírení, zamietnutí či odňatí alebo o definitívnom zastavení výroby typu smerového svietidla podľa predpisu č. 6

Príloha 3. Usporiadanie schvaľovacej značky

Príloha 4. Fotometrické merania

Príloha 5. Farba oranžových svetiel – trichromatické súradnice

Príloha 6. Minimálne požiadavky na postupy kontroly zhody výroby

Príloha 7. Minimálne požiadavky na odoberanie vzoriek inšpektorom

0. ROZSAH PÔSOBNOSTI

Tento predpis sa vzťahuje na smerové svietidlá pre vozidlá kategórie L, M, N, O a T (1).

1. DEFINÍCIE

Na účely tohto predpisu:

1.1. „Smerové svietidlo“ je zariadenie, namontované na motorovom vozidle alebo na prípojnom vozidle, ktoré po uvedení vodičom do prevádzky signalizuje jeho úmysel zmeniť smer, v ktorom vozidlo ide. Tento predpis sa vzťahuje len na pevne umiestnené zariadenia s prerušovaným svetlom, pričom k jeho prerušovaniu dochádza prerušovaním prúdového napájania svietidla.

1.2. Na účely tohto predpisu sa použijú definície uvedené v predpise č. 48 a v sériách jeho zmien platných v čase podania žiadosti o typové schválenie.

1.3. „Smerové svietidlá rôznych typov“ sú svietidlá, ktoré sa líšia v takých základných znakoch ako:

a) obchodný názov alebo značka;

b) charakteristiky optického systému (úrovne intenzity, uhly rozloženia svetla, kategória žiarovky, modul zdroja svetla, atď.);

c) kategória smerových svietidiel;

d) ovládač meniteľnej svietivosti, ak existuje.

Zmena farby žiarovky alebo farba akéhokoľvek filtra nepredstavuje zmenu typu.

1.4. Odkazy uvedené v tomto predpise na štandardnú (etalónovú) žiarovku, resp. žiarovky a na predpis č. 37 sú odkazmi na predpis č. 37 a jeho sériu zmien platných v čase podania žiadosti o typové schválenie.

2. ŽIADOSŤ O TYPOVÉ SCHVÁLENIE

2.1. Žiadosť o schválenie typu smerového svietidla predkladá držiteľ názvu alebo obchodnej značky alebo jeho riadne splnomocnený zástupca. V žiadosti musí byť uvedené do ktorej kategórie alebo do ktorej z kategórií 1, 1a, 1b, 2a, 2b, 5 alebo 6 podľa prílohy 1 smerové svietidlo patrí, a v prípade, že patrí do kategórie 2, či má stálu svietivosť (kategória 2a) alebo či má meniteľnú svietivosť (kategórie 2b) a či sa môže smerové svietidlo použiť v súprave dvoch svietidiel tej istej kategórie. Ak si to žiadateľ želá, spresní sa, či sa zariadenie môže namontovať na vozidlo s rôznymi sklonmi referenčnej osi voči referenčným rovinám vozidla a voči zemi alebo sa môže otáčať okolo svojej referenčnej osi; tieto rôzne podmienky montáže sa musia uviesť vo formulári oznámenia.

K žiadosti sa musia pre každý typ smerového svietidla priložiť:

2.2.1. výkresy, v troch vyhotoveniach, dostatočne podrobné, ktoré umožnia identifikáciu typu a kategórie a geometricky zobrazujúce polohu, resp. polohy, v ktorej môže byť smerové svietidlo namontované na vozidlo; os pozorovania, ktorá sa použije ako referenčná os pri skúškach (horizontálny uhol H = 0°, vertikálny uhol V = 0°); a bod, ktorý sa pri uvedených skúškach použije ako referenčný stred. Vo výkresoch musí byť vyznačené miesto určené pre schvaľovacie číslo a doplnkové symboly, pokiaľ ide o kruh schvaľovacej značky.

2.2.2. Stručný technický opis udávajúci najmä, s výnimkou svietidiel s nevymeniteľnými zdrojmi svetla:

a) kategóriu alebo kategórie predpísanej žiarovky, resp. žiaroviek; kategóriou žiarovky musí byť jedna z kategórií uvedených v predpise č. 37 a jeho sérii zmien platných v čase podania žiadosti o typové schválenie a/alebo

b) špecifický identifikačný kód modulu zdroja svetla.

2.2.3. Pre smerové svietidlo kategórie 2b, stručný opis ovládača meniteľnej svietivosti a schéma usporiadania a špecifikácia vlastností systému, ktorý zaisťuje dve hladiny svietivosti.

2.2.4. Pre smerové svietidlo kategórie 1, 1a, 1b, 2a a 2b, informácie týkajúce sa signálu podľa bodu 6.2.2.

2.2.5. Dve vzorky; ak sa schválenie požaduje pre zariadenia, ktoré nie sú identické, ale sú symetrické a vhodné na montáž jedno na ľavú a jedno na pravú stranu vozidla, môžu byť dve predložené vzorky identické a vhodné na montáž len na pravú alebo len na ľavú stranu vozidla.

K žiadosti o schválenie smerového svietidla kategórie 2b je treba priložiť ovládač meniteľnej svietivosti alebo generátor poskytujúci rovnaký signál, resp. signály.

3. OZNAČENIA

Zariadenia predložené na schválenie:

3.1. musia byť označené obchodným názvom alebo značkou žiadateľa; toto označenie musí byť jasne čitateľné a nezmazateľné.

3.2. Musia byť vybavené, okrem svietidiel s nevymeniteľnými zdrojmi svetla, jasne čitateľným a nezmazateľným označením, ktoré udáva:

a) kategóriu alebo kategórie predpísanej žiarovky, resp. žiaroviek a/alebo

b) špecifický identifikačný kód modulu zdroja svetla.

3.3. Musia poskytovať dostatočný priestor pre schvaľovaciu značku a doplnkové symboly predpísané v bode 4.2; tento priestor je vyznačený na výkresoch uvedených v bode 2.2.1.

3.4. V prípade svietidiel s elektronickým zariadením na reguláciu zdroja svetla alebo s ovládačom meniteľnej svietivosti a/alebo s nevymeniteľným svetelným zdrojom, resp. zdrojmi svetla a/alebo modulom, resp. modulmi zdrojov svetla, musia byť takéto svietidlá označené menovitým napätím alebo rozsahom napätia a menovitým maximálnym výkonom.

v prípade svietidiel s modulom, resp. modulmi svetelného zdroja musia byť na tomto module, resp. moduloch vyznačené tieto údaje:

3.5.1. obchodný názov alebo obchodná značka žiadateľa; toto označenie musí byť jasne čitateľné a nezmazateľné;

3.5.2. špecifický identifikačný kód modulu; toto označenie musí byť jasne čitateľné a nezmazateľné. Uvedený špecifický identifikačný kód sa začína písmenami „MD“ pre „MODUL“, za ktorými nasleduje schvaľovacia značka bez kruhu predpísaného v bode 4.2.1.1 a v prípade, že je použitých viacero rozličných modulov zdroja svetla, nasledujú doplnkové symboly alebo znaky; tento špecifický identifikačný kód musí byť znázornený na výkresoch uvedených v bode 2.2.1.

Schvaľovacia značka nemusí byť rovnaká ako značka na svietidle, v ktorom sa modul používa, ale obidve označenia musia byť od toho istého žiadateľa.

3.5.3. Označenie menovitého napätia alebo rozsahu napätia a menovitého výkonu.

3.6. Elektronické zariadenie na reguláciu zdroja svetla alebo ovládač meniteľnej svietivosti, ktoré sú súčasťou svietidla, no nie sú zabudované v puzdre svietidla, musia byť označené menom výrobcu a jeho identifikačným číslom.

4. TYPOVÉ SCHVÁLENIE

4.1. Všeobecné

4.1.1. Typové schválenie sa udelí, ak dve vzorky predložené na schválenie podľa uvedeného bodu 2.2.4 spĺňajú ustanovenie tohto predpisu.

4.1.2. Pokiaľ bolo konštatované, že zoskupené, združené alebo zlúčené svietidlá spĺňajú požiadavky niekoľkých predpisov pripojených k dohode z roku 1958, môže byť použitá jedna medzinárodná schvaľovacia značka za predpokladu, že tieto svietidlá nie sú zoskupené, združené alebo zlúčené so svietidlom alebo svietidlami, ktoré nespĺňajú požiadavky ktoréhokoľvek z týchto predpisov.

4.1.3. Každému schválenému typu sa prideľuje schvaľovacie číslo. Jeho prvé dve číslice (v súčasnosti 01, čo zodpovedá sérii zmien 01, ktorá nadobudla platnosť 27. júna 1987) označujú sériu zmien obsahujúcu posledné závažné technické zmeny, vykonané v predpise v čase vydania typového schválenia. Tá istá zmluvná strana nesmie prideliť to isté číslo inému typu zariadenia, na ktoré sa vzťahuje tento predpis. Smerové svietidlá rôznych kategórií môžu byť označené jedným schvaľovacím číslom, pokiaľ tvoria jednu zostavu.

4.1.4. Oznámenie o schválení alebo rozšírení, zamietnutí alebo odňatí typového schválenia alebo o definitívnom zastavení výroby typu zariadenia podľa tohto predpisu sa oznamuje stranám tejto dohody z roku 1958, ktoré uplatňujú tento predpis, prostredníctvom formulára, ktorého vzor je uvedený v prílohe 2 k tomuto predpisu.

4.1.5. Každé zariadenie zhodné s typom schváleným podľa tohto predpisu, musí byť na ploche uvedenej v bode 3.3 okrem označenia, predpísaného v bode 3.1 a 3.2 alebo 3.4, vybavené schvaľovacou značkou podľa bodov 4.2 a 4.3.

4.2. Zloženie schvaľovacej značky

Schvaľovacia značka pozostáva z:

medzinárodného schvaľovacieho označenia, pozostávajúceho:

4.2.1.1. z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila (2);

4.2.1.2. zo schvaľovacieho čísla predpísaného v bode 4.1.3.

Z tohto doplnkového symbolu (alebo symbolov):

4.2.2.1. jedno alebo viaceré z čísiel: 1, 1a, 1b, 2a, 2b, 5 alebo 6 podľa toho, či zariadenie zodpovedá jednej alebo viacerým kategóriám 1, 1a, 1b, 2a, 2b, 5 alebo 6, pre ktorú sa schválenie požaduje podľa bodu 2.1.

4.2.2.2. Na zariadeniach, ktoré sa nemôžu namontovať ľubovoľne na ktorúkoľvek stranu vozidla, horizontálna šípka udávajúca smer, v ktorom sa má zariadenie namontovať (šípka smeruje von z vozidla v prípade zariadení kategórií 1, 1a, 1b, 2a a 2b a smerom k prednej časti vozidla v prípade zariadení kategórií 3, 4, 5 a 6). Pre zariadenia kategórie 6 je potrebné ešte vyznačiť na zariadení písmeno „R“ alebo „L“, ktoré označuje pravú alebo ľavú stranu vozidla.

4.2.2.3. Na zariadeniach, ktoré sa môžu použiť ako jednotlivé svietidlá v sústave dvoch svietidiel, prídavné písmeno „D“ umiestnené vpravo od symbolu uvedeného v bode 4.2.2.1.

4.2.2.4. Na zariadeniach so zníženým rozložením svietivosti v súlade s bodom 2.1.3 prílohy 4 k tomuto predpisu, vertikálna šípka začínajúca od horizontálnej časti a nasmerovanou nadol.

4.2.2.5. Obidve číslice schvaľovacieho čísla, ktoré udávajú sériu zmien, platnú v čase vydania typového schválenia a v prípade potreby požadovaná šípka, môžu byť vyznačené v blízkosti uvedených doplnkových symbolov.

4.2.2.6. Značky a symboly uvedené v bodoch 4.2.1 a 4.2.2 sú jasne čitateľné a nezmazateľné.

4.3. Usporiadanie schvaľovacej značky

4.3.1. Samostatné svietidlá

Na obrázku 1 prílohy 3 k tomuto predpisu je uvedený príklad usporiadania schvaľovacej značky s uvedenými doplnkovými symbolmi.

Ak sa rôznych typoch svietidiel spĺňajúcich požiadavky niekoľkých predpisov, používajú rovnaké vonkajšie rozptylové sklá s rovnakou alebo odlišnou farbou, môže sa použiť jedna medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo štátu, ktorý udelil schválenie a schvaľovacie číslo. Táto schvaľovacia značka sa môže umiestniť kdekoľvek na svietidle za predpokladu, že:

4.3.1.1. Je viditeľná po ich namontovaní.

4.3.1.2. Musí sa vyznačiť identifikačný symbol, a v prípade potreby aj predpísaná šípka, pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisu v čase vydania schválenia.

4.3.1.3. Veľkosť symbolov jednej schvaľovacej značky nesmie byť menšia ako minimálna veľkosť pre najmenšiu z jednotlivých značiek požadovaná predpisom, podľa ktorého bolo schválenie udelené.

4.3.1.4. Na telese svietidla musí byť priestor opísaný v bode 3.3 so schvaľovacou značkou skutočnej funkcie, resp. funkcií.

4.3.1.5. Obrázok 4 v prílohe 3 k tomuto predpisu uvádza príklady schvaľovacej značky s uvedenými doplnkovými symbolmi.

4.3.2. Zoskupené, združené alebo zlúčené svietidlá

Pokiaľ zoskupené, združené alebo zlúčené svietidlá spĺňajú požiadavky niekoľkých predpisov, môže sa použiť jedna medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo krajiny, ktorá schválenie udelila, a schvaľovacie číslo. Túto schvaľovaciu značku možno umiestniť kdekoľvek na zoskupených, združených alebo zlúčených svietidlách za predpokladu, že:

4.3.2.1.1. je viditeľná po namontovaní svietidiel;

4.3.2.1.2. žiadna časť zoskupených, združených alebo zlúčených svietidiel, ktorá prepúšťa svetlo, nemôže byť odstránená bez toho, aby sa súčasne neodstránila schvaľovacia značka.

Identifikačný symbol, a v prípade potreby aj predpísaná šípka, pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisu v čase vydania schválenia, sa musí vyznačiť:

4.3.2.2.1. buď na príslušnej ploche vyžarujúcej svetlo;

4.3.2.2.2. alebo v skupine tak, aby každé zo skupinových, združených alebo zlúčených svietidiel mohlo byť jasne identifikované.

4.3.2.3. Veľkosť symbolov jednej schvaľovacej značky nesmie byť menšia ako minimálna veľkosť pre najmenšiu z jednotlivých značiek požadovaná predpisom, podľa ktorého bolo schválenie udelené.

4.3.2.4. Každému schválenému typu sa prideľuje schvaľovacie číslo. Tá istá zmluvná strana nemôže prideliť to isté číslo inému typu zoskupených, združených alebo zlúčených svietidiel, na ktoré sa vzťahuje tento predpis.

4.3.2.5. Na obrázku 2 prílohy 3 k tomuto predpisu sú uvedené príklady usporiadania schvaľovacích značiek pre zoskupené, združené alebo zlúčené svietidlá s uvedenými doplnkovými symbolmi.

4.3.3. Svietidlá zlúčené s inými svietidlami, ktorých rozptylové sklo môže byť použité pre iné typy svetlometov

Uplatňujú sa ustanovenia uvedené v odseku 4.3.2.

4.3.3.1. Okrem toho tam, kde je použité rovnaké rozptylové sklo, môžu byť na druhom svietidle odlišné schvaľovacie značky, ktoré sa vzťahujú na rôzne typy svetlometov alebo jednotiek svietidiel za predpokladu, že puzdro svetlometu i v prípade, keď nemôže byť od rozptylového skla oddelené, má rovnaký priestor opísaný v bode 3.3 a je vybavené schvaľovacími značkami svojich funkcií.

Pokiaľ odlišné typy svetlometov majú rovnaké puzdro, toto puzdro môže byť označené odlišnými schvaľovacími značkami.

4.3.3.2. Na obrázku 3 v prílohe 3 k tomuto predpisu sú uvedené príklady schvaľovacích značiek pre svietidlá zlúčené so svetlometom.

4.4. Schvaľovacia značka musí byť jasne čitateľná a nezmazateľná. Môže sa umiestniť na vnútornej alebo vonkajšej strane (priehľadnej alebo nepriehľadnej) zariadenia, ktorú nie je možné oddeliť od priehľadnej časti zariadenia, ktoré vyžaruje svetlo. Pri namontovaní na vozidlo aj pri otvorení pohyblivých častí ako kapota, batožinový priestor alebo dvere musí byť značka stále viditeľná.

5. VŠEOBECNÉ ŠPECIFIKÁCIE

5.1. Každé predložené zariadenie musí zodpovedať špecifikáciám stanoveným v bodoch 6 a 8.

5.2. Zariadenia majú byť konštruované a vyrábané tak, aby v normálnych podmienkach používania napriek vibráciám, ktorým môžu byť pri tom vystavené, bola zabezpečená ich uspokojivá funkcia a zachovali si charakteristiky predpísané týmto predpisom.

V prípade modulov zdroja svetla sa musí skontrolovať:

5.3.1. Konštrukcia modulu, resp. modulov zdroja svetla musí byť taká:

a) aby každý modul zdroja svetla nebolo možné namontovať do inej ako predpísanej a správnej polohy a odstrániť bez pomoci nástroja(-ov);

b) aby v prípade, že je v rovnakom puzdre zariadenia použitý viac ako jeden modul zdroja svetla, nemohli byť v tom istom puzdre svietidla zamenené moduly zdroja svetla s odlišnými vlastnosťami.

5.3.2. Modul, resp. moduly zdroja svetla musia byť odolné voči nepovolenej manipulácii.

5.4. V prípade poruchy ovládača meniteľnej svietivosti smerového svietidla kategórie 2b, vyžarujúceho vyššiu než maximálnu hodnotu svietivosti svietidla kategórie 2a, musia byť požiadavky na stálu svietivosť svietidla stanovené pre kategóriu 2a splnené automaticky.

V prípade vymeniteľnej žiarovky, resp. žiaroviek:

5.5.1. Akákoľvek kategória alebo kategórie žiaroviek schválených podľa predpisu č. 37 sa môže použiť za predpokladu, že v predpise č. 37 a jeho sérii zmien platných v čase podania žiadosti o typové schválenie nie je uvedené žiadne obmedzenie týkajúce sa ich použitia.

5.5.2. Konštrukcia zariadenia musí byť taká, aby sa žiarovka mohla pripevniť len v správnej polohe.

5.5.3. Objímka žiarovky musí spĺňať charakteristiky stanovené v publikácii IEC 60061. Platia údaje o objímke uvedené v údajovom liste zodpovedajúcom použitej kategórii žiarovky.

6. INTENZITA VYŽAROVANÉHO SVETLA

Svetlo, vyžarované každým z dvoch dodaných zariadení, nesmie mať v prípade smerových svietidiel kategórií 1, 1a, 1b, 2a alebo 2b v referenčnej osi a v prípade smerových svietidiel kategórií 5 alebo 6 v smere A podľa prílohy 1 svietivosť menšiu ako je minimálna svietivosť a väčšiu ako je maximálna svietivosť stanovené ďalej:

Smerové svietidlo kategórie Minimálna svietivosť v cd Maximálne hodnoty cd pri použití ako Jedno svietidlo Svietidlo (jedno) označené „D“ (pozri bod 4.2.2.3) 1 175 1 000 500 1a 250 1 200 600 1b 400 1 200 600 2a (stála) 50 500 250 2b (meniteľná) 50 1 000 500 5 0,6 280 140 6 50 280 140

6.1.1. V prípade sústavy dvoch alebo viacerých smerových svietidiel nesmie celková svietivosť presiahnuť maximálnu hodnotu.

6.1.2. Keď sa sústava dvoch alebo viacerých svietidiel s rovnakou funkciou považuje za jedno svietidlo, musí spĺňať požiadavky na:

a) maximálnu svietivosť, keď sú všetky svietidlá zapnuté (posledná kolónka v tabuľke);

b) minimálnu svietivosť v prípade poruchy jedného svietidla.

V prípade poruchy jedného svietidla kategórie 1, 1a, 1b, 2a a 2b, s viac ako jedným zdrojom svetla, platia tieto ustanovenia:

6.2.1. Skupina zdrojov svetla prepojených tak, že porucha jedného z nich spôsobí zhasnutie svetla, sa považuje za jeden zdroj svetla.

6.2.2. Signál na aktiváciu kontrolky predpísanej v bode 6.5.8 predpisu č. 48 sa zapne ak:

a) dôjde k poruche ktoréhokoľvek zdroja svetla alebo

b) v prípade svietidla určeného len pre dva zdroje svetla, svietivosť v referenčnej osi je menšia ako 50 % minimálnej svietivosti alebo

c) ako dôsledok poruchy jedného alebo viacerých zdrojov svetla, svietivosť v jednom z nasledujúcich smerov uvedených v prílohe 4 k tomuto predpisu je menšia než požadovaná minimálna svietivosť: i) H = 0°, V = 0° ii) H = 20° smerom von z vozidla, V = + 5° iii) H = 10° smerom dovnútra vozidla, V = 0°.

6.3. Keď svietia všetky zdroje svetla, maximálna svietivosť stanovená pre jedno svietidlo môže byť prekročená za predpokladu, že jedno svietidlo nie je označené „D“ a nie je prekročená maximálna svietivosť stanovená pre súpravu dvoch alebo viacerých svietidiel.

Mimo referenčnú os, vo vnútri uhlových polí vymedzených na obrázkoch zobrazujúcich usporiadania v prílohe 1 k tomuto predpisu, svietivosť svetla vyžarovaného ktorýmkoľvek z dvoch zariadení:

v žiadnom zo smerov zodpovedajúcich bodom v príslušnej tabuľke rozloženia svietivosti uvedenej v prílohe 4 k tomuto predpisu, nesmie byť menšia než minimum špecifikované v bode 6.1 vynásobené percentom stanoveným v uvedenej tabuľke pre príslušný smer;

6.4.1.1. Na rozdiel od bodov 6.4 a 6.4.1, v prípade smerových svietidiel kategórie 5, smerom dozadu, sa požaduje minimálna hodnota 0,6 cd v rámci oblastí v prílohe 1;

6.4.2. nesmie v žiadnom smere v priestore, z ktorého je smerové svietidlo viditeľné, presiahnuť maximum stanovené v bode 6.1.

Okrem toho:

6.4.3.1. v celom rozsahu polí definovaných v schémach v prílohe 1, svietivosť vyžarovaného svetla v prípade zariadení kategórie 1b nesmie byť menšia ako 0,7 cd, v prípade zariadení kategórií 1, 1a, 2a, 2b pre zariadenia kategórie 2b cez deň nesmie byť menšia ako 0,3 cd; v prípade zariadení kategórie 2b v noci nesmie byť menšia ako 0,07 cd;

6.4.3.2. musia sa zohľadňovať ustanovenia bodu 2.2 prílohy 4 k tomuto predpisu o miestnych zmenách svietivosti.

6.5. Vo všeobecnosti sa svietivosti musia merať s trvalo svietiacimi zdrojmi svetla.

Avšak v závislosti od konštrukcie zariadenia napríklad pri používaní svetlo vyžarujúcich diód (LED) alebo pri potrebe vyhnúť sa prehriatiu, je povolené merať svietidlá v blikajúcom režime.

Toto sa dosiahne prepínaním s frekvenciou f = 1,5 ±0,5 Hz s impulzom väčším než 0,3 s, merané pri 0,95 % špičkovej svietivosti.

V prípade vymeniteľných žiaroviek, žiarovky musia pracovať pri referenčnom svetelnom toku počas určitého času. Vo všetkých ostatných prípadoch sa napätie vyžadované podľa bodu 7.1.1 musí prepnúť s dobou nábehu a časom dobehu kratšou než 0,01 s; nie je dovolený žiadny prekmit.

V prípade meraní vykonaných v režime blikania zaznamenanú svietivosť reprezentuje maximálna svietivosť.

6.6. V prípade zariadenia kategórie 2b sa čas, ktorý uplynie od zapnutia elektrického napájania zdroja, resp. zdrojov svetla a do výstupu svetla meraného na referenčnej osi až do dosiahnutia 90 % hodnoty nameranej v súlade s bodom 6.3, meria pre krajné úrovne svietivosti smerového svietidla. Čas potrebný na dosiahnutie najnižšej svietivosti nesmie prekročiť čas potrebný na dosiahnutie najvyššej svietivosti.

Ovládač premenlivej svietivosti nesmie vytvárať signály, ktoré majú svietivosť:

6.7.1. mimo rozsahu stanoveného v bodoch 6.1 a 6.3 a

6.7.2. vyššiu než maximum pre kategóriu 2a stanovené v bode 6.1 pre:

a) systémy závislé len od denných alebo nočných podmienok: len za nočných podmienok;

b) pre ostatné systémy: za referenčných podmienok podľa údajov výrobcu (3).

6.8. V prílohe 4, na ktorú odkazuje bod 6.2.1, sú uvedené podrobnosti o metódach merania, ktoré sa majú použiť.

7. SKÚŠOBNÝ POSTUP

Všetky fotometrické a kolorimetrické merania sa vykonávajú:

7.1.1. v prípade svietidla s vymeniteľným zdrojom svetla, ak nie je napájaný elektronickým zariadením na reguláciu zdroja svetla alebo ovládačom meniteľnej svietivosti, s bezfarebnou alebo farebnou štandardnou žiarovkou kategórie predpísanej pre zariadenie, napájanou napätím potrebným na vyžarovanie referenčného svetelného toku požadovaného pre túto kategóriu žiarovky;

7.1.2. v prípade svietidla vybaveného nevymeniteľnými zdrojmi svetla (žiarovky a iné) pri 6,75 V, 13,5 V alebo 28,0 V.

7.1.3. V prípade systému, ktorý je vybavený elektronickým zariadením na reguláciu zdroja svetla alebo ovládačom meniteľnej svietivosti, ktorý je súčasťou svietidla (4), napätím na vstupných svorkách svietidla stanoveným výrobcom alebo ak to nie je vyznačené, pri 6,75 V, 13,5 V alebo 28,0 V.

7.1.4. V prípade systému, ktorý je vybavený elektronickým zariadením na reguláciu zdroja svetla alebo ovládačom meniteľnej svietivosti, ktorý nie je súčasťou svietidla, napätím stanoveným výrobcom a použitým na vstupných svorkách svietidla.

7.2. Avšak v prípade smerového svietidla kategórie 2b vybaveného ovládačom meniteľnej svietivosti na dosiahnutie rôznej svietivosti, sa fotometrické merania vykonávajú podľa opisu žiadateľa.

7.3. Skúšobné laboratórium musí od výrobcu požadovať elektronické zariadenie na reguláciu zdroja svetla alebo ovládač premenlivej svietivosti, potrebný na napájanie svetelného zdroja a príslušných funkcií.

7.4. Napätie, ktorým je svietidlo napájané, sa uvedie vo formulári oznámenia v prílohe 2 k tomuto predpisu.

7.5. Musia sa stanoviť hranice viditeľnej svietiacej plochy v smere referenčnej osi svetelného signalizačného zariadenia. Avšak v prípade smerových svietidiel kategórie 5 a 6 sa musia vymedziť limity plochy vyžarujúcej svetlo.

8. FARBA VYŽAROVANÉHO SVETLA

Farba vyžarovaného svetla vo vnútri poľa mriežky rozloženia svetla definovaného v bode 2 prílohy 4, musí byť oranžová. Pre potreby skúšok pozri prílohu 5 k tomuto predpisu. Mimo tohto poľa nesmú byť pozorované žiadne výrazné zmeny farby. Tieto požiadavky platia v rozsahu meniteľnej svietivosti produkovanej zadným smerovým svietidlom kategórie 2b.

9. ZMENY TYPU SMEROVÉHO SVIETIDLA MOTOROVÝCH VOZIDIEL A ICH PRÍPOJNÝCH VOZIDIEL A ROZŠÍRENIE TYPOVÉHO SCHVÁLENIA

Každá zmena typu smerového svietidla sa oznamuje správnemu orgánu, ktorý tomuto typu udelil schválenie. Tento orgán môže potom:

9.1.1. konštatovať, že vykonané zmeny nemajú výrazne nepriaznivý vplyv a že zariadenie v každom prípade stále spĺňa požiadavky, alebo

9.1.2. požadovať ďalší skúšobný protokol od technickej služby zodpovednej za vykonávanie skúšok.

9.2. Potvrdenie alebo zamietnutie typového schválenia so špecifikovaním zmeny sa oznamuje stranám dohody, ktoré uplatňujú tento predpis, postupom špecifikovaným v bode 4.1.4.

9.3. Príslušný orgán, ktorý vydáva rozšírenie typového schválenia, prideľuje tomuto rozšíreniu poradové číslo a oznamuje ho ostatným stranám dohody z r. 1958, ktoré uplatňujú tento predpis, prostredníctvom formulára oznámenia, ktorého vzor je uvedený v prílohe 2 k tomuto predpisu.

10. ZHODA VÝROBY

Postupy zhody výroby sa musia zhodovať s postupmi stanovenými v doplnku 2 Dohody, (E/ECE/324–E/ECE/TRANS/505/Rev.2) a musia spĺňať tieto požiadavky:

10.1. Smerové svietidlá schválené podľa tohto predpisu musia byť vyrobené tak, aby sa zhodovali so schváleným typom tým, že spĺňajú požiadavky stanovené v bodoch 6 a 8.

10.2. Musia byť splnené minimálne požiadavky na kontrolné postupy zhody výroby stanovené ďalej v prílohe 6 k tomuto predpisu.

10.3. Musia byť splnené minimálne požiadavky na odoberanie vzoriek inšpektorom stanovené v prílohe 7 k tomuto predpisu.

10.4. Orgán, ktorý typové schválenie udelil, môže kedykoľvek overiť metódy kontroly zhody výroby používané v každom výrobnom závode. Bežná frekvencia týchto overení je raz za dva roky.

11. SANKCIE V PRÍPADE NEZHODY VÝROBY

11.1. Typové schválenie udelené vzhľadom na zariadenie podľa tohto predpisu môže byť odňaté, ak nie sú splnené uvedené požiadavky.

11.2. Ak zmluvná strana dohody z roku 1958, ktorá uplatňuje tento predpis, odníme typové schválenie, ktoré predtým udelila, bezodkladne to oznámi ostatným zmluvným stranám uplatňujúcim tento predpis prostredníctvom formulára oznámenia, ktorého vzor je uvedený v prílohe 2 k tomuto predpisu.

12. DEFINITÍVNE ZASTAVENIE VÝROBY

Ak držiteľ typového schválenia úplne zastaví výrobu zariadenia schváleného v súlade s týmto predpisom, informuje o tom orgán, ktorý schválenie udelil. Po prijatí príslušného oznámenia tento orgán informuje o tom ostatné strany dohody z roku 1958, ktoré uplatňujú tento predpis, prostredníctvom formulára oznámenia, ktorého vzor je uvedený v prílohe 2 k tomuto predpisu.

13. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody z r. 1958, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčujúce schválenie alebo rozšírenie, zamietnutie alebo odňatie schválenia vydaného v iných krajinách.

14. PRECHODNÉ USTANOVENIA

14.1. Od oficiálneho dátumu nadobudnutia platnosti doplnku 8 k sérii zmien 01 ani jedna zmluvná strana uplatňujúca tento predpis nesmie odmietnuť udeliť typové schválenie EHK podľa tohto predpisu, ktorý bol zmenený doplnkom 8 k sérii zmien 01.

14.2. Po 24 mesiacoch odo dňa nadobudnutia platnosti udeľujú zmluvné strany uplatňujúce tento predpis udeľovať schválenie EHK len ak typ smerového svietidla, ktorý sa má schváliť, spĺňa požiadavky tohto predpisu v znení doplnku 8 k sérii zmien 01.

14.3. Zmluvné strany, ktoré uplatňujú tento predpis, nesmú odmietnuť udeliť rozšírenie typového schválenia v znení predchádzajúcich sérií zmien k tomuto predpisu.

14.4. Zmluvné strany, ktoré uplatňujú tento predpis, udeľujú počas obdobia 12 mesiacov, ktoré nasleduje po dátume nadobudnutia platnosti doplnku 8 k sérii zmien 01, aj naďalej typové schválenia tým typom smerových svietidiel, ktoré spĺňajú požiadavky tohto predpisu v znení predchádzajúcich sérií zmien.

14.5. Schválenia EHK udelené podľa tohto predpisu skôr ako 12 mesiacov po dátume nadobudnutia platnosti a všetky rozšírenia schválení vrátane tých, ktoré boli následne rozšírené v znení predchádzajúcich sérií zmien, ostávajú v platnosti na neobmedzené obdobie. Ak typ smerového svietidla schválený v znení predchádzajúcich sérií zmien spĺňa požiadavky tohto predpisu v znení doplnku 8 k sérii zmien 01, zmluvná strana, ktorá udelila typové schválenie, oznámi túto skutočnosť ostatným zmluvným stranám uplatňujúcim tento predpis.

14.6. Žiadna zo zmluvných strán uplatňujúcich tento predpis nesmie zamietnuť typ smerového svietidla schváleného v znení doplnku 8 k sérii zmien 01 k tomuto predpisu.

14.7. Do 36 mesiacov odo dňa nadobudnutia platnosti doplnku 8 k sérii zmien 01 k tomuto predpisu nesmie žiadna zo zmluvných strán uplatňujúcich tento predpis zamietnuť typ smerového svietidla schváleného v znení predchádzajúcich sérií zmien k tomuto predpisu.

14.8. Po uplynutí 36 mesiacov po dátume nadobudnutia platnosti doplnku 8 k sérii zmien 01 k tomuto predpisu, môžu zmluvné strany uplatňujúce tento predpis zamietnuť predaj typu smerového svietidla, ktoré nespĺňa požiadavky doplnku 8 k sérii zmien 01 k tomuto predpisu, pokiaľ dané smerové svietidlo nie je určené ako náhradný diel pre vozidlá v prevádzke.

14.9. Zmluvné strany uplatňujúce tento predpis naďalej udeľujú schválenia pre smerové svietidlá na základe všetkých predchádzajúcich sérií zmien, za predpokladu, že smerové svietidlá sú určené ako náhradné diely pre vozidlá v prevádzke.

14.10. Od oficiálneho dátumu nadobudnutia platnosti doplnku 8 k sérii zmien 01, nesmie žiadna zmluvná strana uplatňujúca tento predpis zakázať namontovanie smerového svietidla schváleného podľa tohto predpisu, ktorý bol zmenený doplnkom 8 k sérii zmien 01, na vozidlo.

14.11. Zmluvné strany uplatňujúce tento predpis naďalej umožňujú upevniť na vozidlo smerové svietidlo schválené podľa tohto predpisu v znení predchádzajúcich sérií zmien po uplynutí lehoty 48 mesiacov po dátume nadobudnutia platnosti doplnku 8 k sérii zmien 01.

14.12. Po uplynutí lehoty 48 mesiacov po dátume nadobudnutia platnosti doplnku 8 k sérii zmien 01, zmluvné strany uplatňujúce tento predpis môžu zakázať montáž smerových svietidiel, ktoré nespĺňajú požiadavky tohto predpisu v znení doplnku 8 k sérii zmien 01 na nové vozidlo, pre ktoré bola udelená vnútroštátne alebo jednotlivé typové schválenie neskôr ako 24 mesiacov po dátume nadobudnutia platnosti doplnku 8 k sérii zmien 01 k tomuto predpisu.

14.13. Po uplynutí lehoty 60 mesiacov po dátume nadobudnutia platnosti môžu zmluvné strany uplatňujúce tento predpis zakázať montáž smerových svietidiel, ktoré nespĺňajú požiadavky tohto predpisu v znení doplnku 8 k sérii zmien 01 na nové vozidlo, po prvý krát registrované (uvedenie do prevádzky) viac ako 60 mesiacov po dátume nadobudnutia platnosti doplnku 8 k sérii zmien 01 k tomuto predpisu.

14.14. Existujúce schválenia smerových svietidiel kategórií 3 a 4 schválených podľa tohto predpisu pred doplnkom 16 k sérii zmien 01, zostávajú v platnosti na neurčito.

(1) Podľa definície v prílohe 7 ku Konsolidovanej rezolúcii o konštrukcii vozidiel (R.E.3) (dokument TRANS/WP.29/78/Rev.1/Amend.2 naposledy zmenený zmenou č. 4).

(2) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre bývalú juhoslovanskú republiku Macedónsko, 41 (voľné), 42 pre Európske spoločenstvo (typové schvaľovanie udeľujú členské štáty, ktoré používajú svoje príslušné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu, 51 pre Kórejskú republiku, 52 pre Malajziu, 53 pre Thajsko, 54 a 55 (voľné), 56 pre Čiernu Horu, 57 (voľné) a 58 pre Tunisko. Ďalším štátom sa pridelia nasledujúce čísla postupne v poradí, v ktorom budú ratifikovať alebo pristúpia k Dohode o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách a o podmienkach pre vzájomné uznávanie typových schválení, udelených na základe týchto predpisov, a takto pridelené čísla oznamuje generálny tajomník Organizácie spojených národov zmluvným stranám dohody.

(3) Dobrá viditeľnosť (meteorologický optický rozsah MOR > 2 000 m definovaný podľa WMO, Príručka k meteorologickým prístrojom a metódam pozorovania, šieste vydanie, ISBN: 92-63-16008-2. s. 1.9.1./1.9.11, Ženeva 1996) a čisté rozptylové sklá.

(4) Na účely tohto predpisu sa pod „byť súčasťou svietidla“ rozumie byť fyzicky zabudované v puzdre svietidla, alebo byť mimo neho, či už samostatne, alebo nie, no dodávané výrobcom ako časť systému svietidla.

PRÍLOHA 1 Kategórie smerových svietidiel predpísané minimálne uhly rozloženia svetla v priestore týchto (1) Minimálne vertikálne uhly rozloženia svetla v priestore smerových svetiel sú vo všetkých prípadoch 15° nad a 15° pod horizontálou, okrem: a) smerových svietidiel s montážnou výškou rovnou alebo nižšou než 750 mm nad zemou, pre ktoré platia uhly 15° nad a 5° pod horizontálou; b) smerových svietidiel kategórie 6, pre ktoré platia uhly 30° nad a 5° pod horizontálou. Minimálne horizontálne uhly viditeľnosti Smerové svietidlá pre prednú časť vozidla Kategória 1 : používané pri vzdialenosti minimálne 40 mm od svetlometu; Kategória 1a : používané pri vzdialenosti väčšej minimálne 20 mm ale menej ako 40 mm od svetlometu; Kategória 1b : používané pri vzdialenosti menšej 20 mm od svetlometu; Na a nad rovinou H pre všetky svietidlá. Nad rovinou H v prípade svietidiel určených pre kategórie vozidiel M2, M3, N2 alebo N3 Nad rovinou H v prípade kategórií vozidiel M1 a N1 Rovina H: „horizontálna rovina prechádzajúca referenčným stredom svietidla“ Kategórie 2a a 2b : smerové svietidlá pre zadnú časť vozidla Kategória 2a : zadné smerové svietidlá so stálou svietivosťou Kategória 2b : zadné smerové svietidlá s meniteľnou svietivosťou Kategórie 5 a 6 : doplnkové bočné smerové svietidlá pre vozidlá, ktoré sú tiež vybavené smerovými svietidlami kategórií 1, 1a alebo 1b a 2a alebo 2b (1) Uhly uvedené v týchto diagramoch platia pre zariadenia, ktoré majú byť namontované na pravej strane vozidla. Šípky v týchto diagramoch smerujú k prednej časti vozidla.

PRÍLOHA 2 OZNÁMENIE [Maximálny formát: A4 (210 × 297 mm)] ( 1 ) Vydal: Názov orgánu: … … … týkajúce sa (2): UDELENIA TYPOVÉHO SCHVÁLENIA ROZŠÍRENIA TYPOVÉHO SCHVÁLENIA ZAMIETNUTIA TYPOVÉHO SCHVÁLENIA ODŇATIA TYPOVÉHO SCHVÁLENIA DEFINITÍVNEHO ZASTAVENIA VÝROBY typu smerového svietidla podľa predpisu č. 6 Schválenie č.: … Rozšírenie č.: … 1. Obchodný názov alebo obchodná značka zariadenia: … 2. Názov typu zariadenia podľa výrobcu: … 3. Názov a adresa výrobcu: … 4. Názov a adresa prípadného zástupcu výrobcu: … 5. Predložené na typové schválenie dňa: … 6. Technická služba zodpovedná za vykonanie schvaľovacích skúšok: … 7. Dátum vydania skúšobného protokolu touto službou: … 8. Číslo protokolu vydaného touto službou: … 9. Stručný popis: Kategória: 1, 1a, 1b, 2a, 2b, 5, 6 (2) (3) Počet, kategória a druh zdroja, resp. zdrojov svetla: … Napätie a výkon: … Špecifický identifikačný kód modulu zdroja svetla: … Len na inštaláciu na vozidlá kategórie M1 a/alebo N1: áno/nie (2) Len pre obmedzenú montážnu výšku rovnú alebo menšiu ako 750 mm nad zemou: áno/nie (2) Geometrické podmienky montáže a prípadné možné odchýlky: … Použitie elektronického zariadenia na reguláciu zdroja svetla/ovládača meniteľnej svietivosti, ktoré/ktorý: a) je súčasťou svietidla: áno/nie (2); b) nie je súčasťou svietidla: áno/nie (2). Vstupné napätie(-a) dodávané elektronickým zariadením na reguláciu zdroja svetla/ovládačom meniteľnej svietivosti: Výrobca elektronického zariadenia na reguláciu zdroja svetla/ovládača meniteľnej svietivosti a identifikačné číslo (keď je regulačné zariadenie zdroja svetla súčasťou svietidla, no nie je zabudované v puzdre svietidla): … Meniteľná svietivosť: áno/nie (2) 10. Umiestnenie schvaľovacej značky: … 11. Dôvod, resp. dôvody prípadného rozšírenia: … 12. Typové schválenie udelené/rozšírené/zamietnuté/odňaté (2): 13. Miesto: … 14. Dátum: … 15. Podpis: … 16. K tomuto oznámeniu je pripojený zoznam dokumentov uložených v archíve správneho orgánu, ktorý typové schválenie udelil, a je možné ich získať na požiadanie. (1) Rozlišovacie číslo štátu, ktorý udelil/rozšíril/zamietol/odňal typové schválenie (pozri schvaľovacie ustanovenia v tomto predpise). (2) Nehodiace sa prečiarknite. (3) V prípade smerových svietidiel kategórie 1, 1a, 1b, 2a a 2b, informácie týkajúce sa signálu podľa bodu 6.2.2.

PRÍLOHA 3 USPORIADANIE SCHVAĽOVACEJ ZNAČKY Zariadenie vybavené zobrazenou schvaľovacou značkou je zariadenie kategórie 4 (predné bočné smerové svietidlo) schválené v Taliansku (E3) pod č. 216, ktoré môže byť použité aj v súprave dvoch svietidiel. Šípka ukazuje polohu, v ktorej má byť toto zariadenie, ktoré nemôže byť ľubovoľne namontované na ktorejkoľvek strane vozidla, namontované. Šípka smeruje k prednej časti vozidla. Vertikálna šípka začínajúca v horizontálnej časti a ukazujúca nadol udáva povolenú montážnu výšku tohto zariadenia, rovnajúcu sa alebo menšiu ako 750 mm nad zemou. Číslo, uvedené v blízkosti symbolu „4D“ udáva, že schválenie bolo udelené podľa požiadaviek predpisu č. 6 v znení série zmien 01. Smer šípok na schvaľovacej značke pre jednotlivé kategórie zariadenia je zobrazený na tomto obrázku: Poznámka: Schvaľovacie číslo a doplnkové symboly sú umiestnené v blízkosti kruhu, a to buď nad alebo pod písmenom „E“, alebo vpravo či vľavo od tohto písmena. Číslice schvaľovacieho čísla musia byť na tej istej strane písmena „E“ a sú otočené tým istým smerom. Aby sa predišlo akejkoľvek zámene s inými symbolmi, je potrebné vyhnúť sa používaniu rímskych číslic ako schvaľovacích čísiel. Obrázok 2 Zjednodušené označenie zoskupených, združených alebo zlúčených svietidiel v prípade, že sú dve alebo viac svietidiel súčasťou tej istej sústavy Vertikálne a horizontálne čiary označujú tvar zariadenia svetelnej signalizácie. Tieto čiary nie sú súčasťou schvaľovacej značky. VZOR A VZOR B VZOR C Poznámka: Uvedené tri príklady schvaľovacích značiek (vzory A, B a C), predstavujú tri možné varianty označenia svetelného zariadenia, kde sú dve alebo viaceré svietidlá súčasťou tej istej súpravy zoskupených, združených alebo zlúčených svietidiel. Uvádzajú, že zariadenie bolo schválené v Holandsku (E4) pod číslom 3333 a pozostáva: zo zadného smerového svietidla s meniteľnou svietivosťou (kategória 2b) schváleného podľa série zmien 01 predpisu č. 6, zo zadného červeného obrysového (bočného) svietidla s meniteľnou svietivosťou (R2) schváleného podľa série zmien 01 predpisu č. 7, zo zadného hmlového svietidla s meniteľnou svietivosťou (F2) schváleného podľa predpisu č. 38 v jeho pôvodnom znení, zo spätného svietidla (AR) schváleného podľa predpisu č. 23 v jeho pôvodnom znení, z brzdového svietidla s meniteľnou svietivosťou (S2) schváleného podľa série zmien 01 predpisu č. 7. Poznámka: Tieto tri uvedené príklady zodpovedajú svetelnému zariadeniu, vybavenému schvaľovacou značkou pre: predné obrysové svietidlo schválené podľa série zmien 01 k predpisu č. 7, svetlomet stretávacieho svetla skonštruovaný pre pravostrannú i ľavostrannú premávku a diaľkového svetla s maximálnou svietivosťou medzi 86 250 a 101 250 cd, schválený podľa série zmien 02 k predpisu č. 20, predné hmlové svietidlo schválené podľa série zmien 02 k predpisu č. 19, predné smerové svietidlo kategórie 1a schválené podľa série zmien 01 k predpisu č. 6. Obrázok 3 Svietidlo zlúčené so svetlometom Uvedený príklad zodpovedá označeniu rozptylového skla určeného pre rôzne typy svetlometov, menovite: buď : pre svetlomet stretávacieho svetla skonštruovaný pre pravostrannú i ľavostrannú premávku a diaľkového svetla s maximálnou svietivosťou medzi 86 250 a 101 250 cd, schválený v Nemecku (E1) podľa požiadaviek predpisu č. 8 v znení série zmien 04, ktorý je zlúčený s predným smerovým svietidlom schváleným podľa série zmien 01 k predpisu č. 6, alebo : pre svetlomet stretávacieho svetla skonštruovaný pre pravostrannú a ľavostrannú prevádzku a diaľkového svetla, schváleného v Nemecku (E1) podľa požiadaviek predpisu č. 1 v znení série zmien 01, ktorý je zlúčený s tým istým predným smerovým svietidlom uvedeným vyššie, alebo tiež : pre ktorýkoľvek z uvedených svetlometov schválený ako jedno svietidlo. Teleso svetlometu musí byť vybavené len platným schvaľovacím číslom, napr.: Obrázok 4 Označenie nezávislých svietidiel Uvedený príklad zodpovedá označeniu rozptylových skiel určených pre rôzne typy svietidiel. Schvaľovacie značky udávajú, že zariadenie bolo schválené v Španielsku (E9) pod schvaľovacím číslom 1432 a zahŕňa: zadné hmlové svietidlo (F) schválené podľa predpisu č. 38 v jeho pôvodnom znení, zadné smerové svietidlo kategórie 2a schválené podľa série zmien 01 predpisu č. 6, spätné svietidlo (AR) schválené podľa predpisu č. 23 v jeho pôvodnom znení, zadné červené obrysové (bočné) svietidlo (R), schválené podľa série zmien 02 predpisu č.7, brzdové svietidlo s jednou úrovňou svietivosti (S1), schválené podľa série zmien 02 predpisu č. 7. Moduly zdroja svetla Modul zdroja svetla označený uvedeným identifikačným kódom bol spolu so svietidlom schválený v Taliansku (E3) pod schvaľovacím číslom 17325.

PRÍLOHA 4 FOTOMETRICKÉ MERANIA 1. Metódy merania 1.1. Počas fotometrických meraní sa musí vhodnou clonou predísť rozptýleným odrazom. V prípade, že by výsledky meraní mohli byť napadnuteľné, merania sa vykonajú tak, aby boli splnené tieto požiadavky: 1.2.1. vzdialenosť merania musí byť taká, aby platil zákon o nepriamej úmernosti štvorca vzdialenosti; 1.2.2. meracie zariadenie má byť také, aby uhlový otvor merača pozorovaný z referenčného stredu svetla, bol medzi 10’ a 1°; 1.2.3. požiadavka na svietivosť v príslušnom smere pozorovania sa považuje za splnenú, ak je táto požiadavka dosiahnutá v smere, ktorý sa neodchyľuje viac ako o jednu štvrtinu stupňa od smeru pozorovania. 1.3. Ak sa môže zariadenie namontovať na vozidlo vo viac než jednej polohe alebo v rozsahu rôznych polôh, musia sa fotometrické merania opakovať pre každú polohu alebo krajné polohy v oblasti referenčnej osi danej výrobcom. 2. Tabuľka štandardného rozloženia svetla v priestore pre smerové svietidlá kategórií 1, 1a, 1b, 2a a 2b Pre smerové svietidlá kategórie 6 Smer H = 0° a V = 0° zodpovedá referenčnej osi. (Na vozidle je horizontálny, rovnobežný so strednou pozdĺžnou rovinou vozidla a orientovaný v požadovanom smere viditeľnosti.) Prechádza referenčným stredom. Hodnoty uvedené v tabuľke udávajú pre rôzne smery merania minimálne svietivosti ako percentuálnu časť minimálnych svietivostí požadovaných v tabuľke v bode 6.1: 2.1.1. v smere H = 0° a V = 0° v prípade kategórií 1, 1a, 1b, 2a, 2b a v prípade kategórie 5 v uhlovej oblasti v smere A, ako je predpísané v prílohe 1; 2.1.2. v smere H = 5° a V = 0° v prípade kategórie 6. 2.1.3. Avšak v prípade, že je zariadenie určené na montáž v montážnej výške rovnajúcej sa alebo menšej ako 750 mm nad zemou, fotometrická svietivosť sa overí len do uhla 5° smerom nadol. 2.2. V poli rozloženia svetla uvedenom v bode 2, schematicky znázornenom ako mriežka, má byť svetelný obrazec v podstate spojitý, tzn. aby svietivosť svetla v každom smere časti poľa tvoreného čiarami mriežky spĺňala aspoň najnižšie požadované minimum percentuálnej hodnoty znázornené (odčítateľné) na čiarach mriežky ohraničujúcich požadovaný smer. 3. Fotometrické meranie svietidiel Fotometrické vlastnosti sa skúšajú: 3.1. Ak ide o nevymeniteľné zdroje svetla (žiarovky a iné): so zdrojmi svetla, ktoré sú súčasťou svietidla, v súlade s príslušným pododsekom bodu 7.1 tohto predpisu. 3.2. V prípade vymeniteľných žiaroviek: ak je svietidlo vybavené žiarovkami s napätím 6,75 V, 13,5 V alebo 28,0 V, hodnoty svietivosti sa musia korigovať. Korekčný faktor je pomer medzi referenčným svetelným tokom a strednou hodnotou svetelného toku zistenou pri použitom napätí (6,75 V, 13,5 V alebo 28,0 V). Skutočné hodnoty svetelného toku každej použitej žiarovky sa nesmú odchyľovať o viac než ±5 % od strednej hodnoty. Ako alternatíva sa môže v každej jednotlivej polohe použiť štandardná žiarovka, ktorá je v činnosti pri jej referenčnom toku, pričom jednotlivé merania v každej polohe sa sčítajú. 3.3. V prípade všetkých smerových svietidiel, okrem svietidiel vybavených žiarovkou(-ami), musí byť svietivosť nameraná po jednej minúte a po 30 minútach činnosti v režime blikania (f = 1,5 Hz, faktor minimálnej svietivosti 50 %) v súlade s minimálnymi a maximálnymi požiadavkami. Rozloženie svietivosti po jednej minúte činnosti sa môže vypočítať použitím pomeru pre svietivosť nameranú v HV po jednej minúte a po 30 minútach činnosti, vo všetkých skúšobných bodoch, ako je opísané vyššie.

PRÍLOHA 5 FARBA ORANŽOVÝCH SVETIEL: CHROMATICKÉ SÚRADNICE Na overenie týchto kolorimetrických charakteristík sa používa skúšobný postup opísaný v bode 7 tohto predpisu. Avšak v prípade svietidiel vybavených nevymeniteľnými zdrojmi svetla (žiarovky a iné), by sa kolorimetrické charakteristiky mali overiť so zdrojmi svetla nachádzajúcimi sa vo svietidle, v súlade s príslušným pododsekom bodu 7.1 tohto predpisu.

PRÍLOHA 6 Minimálne požiadavky na zhodu postupov kontroly výroby 1. VŠEOBECNÉ 1.1. Požiadavky na zhodu sa z hľadiska mechanického a geometrického považujú za splnené, ak rozdiely nepresiahnu nevyhnutné výrobné odchýlky v rámci požiadaviek tohto predpisu. Vzhľadom na fotometrické vlastnosti, zhoda sériovo vyrábaných svietidiel nie je sporná, ak sa pri skúške fotometrických vlastností ktoréhokoľvek náhodne vybraného svietidla v súlade s bodom 7 tohto predpisu: 1.2.1. žiadna nameraná hodnota neodchýli o viac ako 20 % od hodnôt predpísaných v tomto predpise. 1.2.2. Ak v prípade smerového svietidla vybaveného vymeniteľným zdrojom svetla výsledky opísaných skúšok nespĺňajú požiadavky, musia sa skúšky na smerových svietidlách zopakovať s použitím inej štandardnej žiarovky. 1.3. Chromatické súradnice musia byť splnené, keď sa skúša v podmienkach stanovených v bode 7 tohto predpisu. 2. MINIMÁLNE POŽIADAVKY NA OVEROVANIE ZHODY VÝROBCOM V prípade každého typu smerového svietidla musí v primeraných intervaloch držiteľ schvaľovacej značky vykonať aspoň nasledujúce skúšky. Skúšky sa vykonávajú v súlade s ustanoveniami tohto predpisu. Ak ktorákoľvek vzorka preukáže nezhodu, pokiaľ ide o typ príslušnej skúšky, odoberú a preskúšajú sa ďalšie vzorky. Výrobca musí uskutočniť opatrenia na zabezpečenie zhody príslušnej výroby. 2.1. Charakter skúšok Skúšky zhody v tomto predpise musia zahŕňať fotometrické a kolorimetrické charakteristiky. 2.2. Metódy použité v skúškach 2.2.1. Skúšky sa vo všeobecnosti vykonávajú podľa metód stanovených v tomto predpise. 2.2.2. V každej skúške zhody vykonanej výrobcom je možné so súhlasom príslušného orgánu zodpovedného za schvaľovacie skúšky použiť rovnocenné metódy. Je povinnosťou výrobcu dokázať, že použité metódy sú rovnocenné metódam stanoveným v tomto predpise. 2.2.3. Uplatňovanie bodov 2.2.1 a 2.2.2 si vyžaduje pravidelnú kalibráciu skúšobných prístrojov a ich vzájomný súlad s meraniami, ktoré vykonal príslušný orgán. 2.2.4. Vo všetkých prípadoch sú referenčnými metódami metódy uvedené v tomto predpise a to najmä na účely úradného overovania a odoberania vzoriek. 2.3. Charakter odoberania vzoriek Vzorky smerových svietidiel sa náhodne vyberajú z homogénnej výrobnej série. Homogénna výrobná séria znamená sadu smerových svietidiel rovnakého typu určeného podľa výrobných metód výrobcu. Hodnotenie vo všeobecnosti zahŕňa sériovú výrobu z jednotlivých závodov. Výrobca však môže zoskupiť záznamy týkajúce sa toho istého typu z niekoľkých závodov za predpokladu, že tieto závody pracujú na základe rovnakého systému kvality a riadenia kvality. 2.4. Namerané a zaznamenané fotometrické charakteristiky Vzorka svietidla sa podrobí fotometrickým meraniam minimálnych hodnôt v bodoch uvedených v prílohe 4 a predpísaných chromatických súradníc. 2.5. Kritériá prijateľnosti Výrobca je zodpovedný za vypracovanie štatistickej štúdie o výsledkoch skúšok a po dohode s príslušným orgánom, za definovanie kritérií prijateľnosti svojich výrobkov tak, aby boli splnené špecifikácie stanovené na účely overenia zhody výrobkov v bode 10.1 tohto predpisu. Kritériá prijateľnosti musia byť také, aby pri úrovni spoľahlivosti 95 % minimálna pravdepodobnosť absolvovania náhodnej kontroly v súlade s prílohou 7 (prvé odoberanie vzoriek) bola 0,95.